laion/Wikipedia-Exotic huggingface dataset:
פז'מיסלב פרנקובסקי

פז'מיסלב פרנקובסקי (בפולנית: Przemysław Frankowski; נולד ב-12 באפריל 1995 בגדנסק שבפולין) הוא כדורגלן פולני המשחק בעמדת הקשר בקבוצת לאנס מליגת העל הצרפתית ובנבחרת פולין. פרנקובסקי גדל במחלקת הנוער של לכיה גדנסק. בשנת 2012 החל לשחק בקבוצה הבוגרת של המועדון במסגרת לכיה גדנסק. הוא ערך 41 הופעות ליגה במדי המועדון, בהן הבקיע שני שערים. ב-1 באוגוסט 2014 חתם פרנקובסקי על חוזה לשלוש עונות ביאגלוניה ביאליסטוק מליגת העל הפולנית. הוא ערך 140 הופעות ליגה במדי המועדון, בהן הבקיע 24 שערים. ב-22 בינואר 2019 חתם פרנקובסקי בשיקגו פייר מה-MLS. ב-3 במרץ ערך את הופעת הבכורה שלו במועדון, בהפסד 2-1 ללוס אנג'לס גלאקסי במסגרת הליגה. ב-9 במאי הבקיע את שער הבכורה שלו במועדון, בניצחון 5-0 על ניו אינגלנד רבולושן במסגרת הליגה. בסך הכל ערך 63 הופעות ליגה במדי המועדון, בהן הבקיע עשרה שערים. ב-5 באוגוסט 2021 חתם פרנקובסקי בלאנס מליגת העל הצרפתית. ב-8 באוגוסט ערך את הופעת הבכורה שלו במועדון, בתיקו 1-1 נגד סטאד רן במסגרת המחזור הראשון בליגה לעונת 2021/2022. ב-18 בספטמבר הבקיע את שער הבכורה שלו במועדון, בניצחון 1-0 על ליל במסגרת המחזור השישי בליגה. בעונתו הראשונה במועדון ערך 37 הופעות ליגה, בהן הבקיע שישה שערים. ב-23 במרץ 2018 ערך פרנקובסקי את הופעת הבכורה שלו בנבחרת פולין, בהפסד 1-0 לנבחרת ניגריה במשחק ידידות. ב-13 באוקטובר 2019 הבקיע את שער הבכורה שלו בנבחרת, בניצחון 2-0 על נבחרת מקדוניה הצפונית במסגרת מוקדמות יורו 2020. הוא היה חלק מסגל הנבחרת ביורו 2020, וערך שלוש הופעות בטורניר. נכלל בסגל נבחרת פולין לטורניר מונדיאל 2022. פז'מיסלב פרנקובסקי, ברשת החברתית אינסטגרם פז'מיסלב פרנקובסקי, באתר Transfermarkt פז'מיסלב פרנקובסקי, באתר Soccerway פז'מיסלב פרנקובסקי, באתר BDFutbol פז'מיסלב פרנקובסקי, באתר WorldFootball.net פז'מיסלב פרנקובסקי, באתר National Football Teams פז'מיסלב פרנקובסקי, באתר FootballDatabase.eu פז'מיסלב פרנקובסקי, באתר ESPN Przemysław Frankowski w Jagiellonii באתר 90minut, ‏ 1 באוגוסט 2014 (בפולנית) Chicago Fire Soccer Club Acquires Polish National Team Midfielder Przemysław Frankowski באתר הרשמי של שיקגו פייר, 22 בינואר 2019 (באנגלית) Chicago Fire FC Agrees to Transfer Midfielder Przemysław Frankowski to Ligue 1 Club RC Lens באתר הרשמי של שיקגו פייר, 5 באוגוסט 2021 (באנגלית) Czesław Michniewicz ogłosił kadrę na mundial w Katarze באתר הרשמי של התאחדות הכדורגל הפולנית, 10 בנובמבר 2022 (בפולנית)
אמליה מנדוסה

אמליה מנדוסה גרסיה (באנגלית: Amalia Mendoza García;‏ 10 ביולי 1923 – 11 ביוני 2001), שכונתה לה טאריאקורי (La Tariácuri), הייתה זמרת ושחקנית מקסיקנית. "Échame a mi la culpa" ו-"Amarga navidad" היו כמה מלהיטיה הגדולים ביותר. טאריאקורי, שממנו קיבלה מנדוסה את כינויה, היה מנהיג ילידים של בני הפורפצ'ה, אשר אכלסו את מיכואקן של ימינו. כינוי זה שימש בעבר בהרכב המוזיקלי של אחיה (Trío Triácuri) ובצמד שלה עם אחותה, פרלה (Las Tariacuritas). גרסיה זכתה להכרה כזמרת סולו כשהחלה לשיר עבור תחנת הרדיו XEW בשנת 1954. גרסיה הקליטה 36 אלבומים. בשנת 1962, זכתה בפרס Macuilxóchitl לזמרת הבולרו הטובה ביותר של מוזיקת רנצ'רה ( bolerista de ranchero ). במהלך רוב הקריירה שלה ליווה אותה המריאצ'י ורגאס דה טקאליטלן, והיא הקליטה מספר רב של רנצ'רות ובולרוסים מאת חוסה אלפרדו חימנס, קוקו סאנצ'ז, חוסה אנגל אספינוזה, גבריאל רואיז וטומאס מנדז. חברתה הטובה מאז נעוריה הייתה מרתה דה מירנדה חימנז "מרטוקיה" כפי שהיא כינתה אותה, היא הייתה בת לווייתה במשך שנים רבות כאשר גרסיה הייתה בסיבובי הופעות; גרסיה נפטרה ב-11 ביוני 2001, חודש לפני יום הולדתה ה-78. La Tariácuri (1959) La Tariácuri Vol. II (1959) La Tariácuri Vol. III (הוצאה מחדש בתקליטור בשם אמליה כרך 1) (1960) La viuda abandonada (האלמנה הנטושה) (כרך IV) (1961) (הוצאה מחדש בתקליטור בשם Mucho corazón... y otros éxitos más [הרבה לב... ועוד להיטים]) בולרוס עם אמליה מנדוסה (1962) השירים שתמיד רציתי להקליט (1963) מקסיקו בקולה של אמליה מנדוסה (1965) Las tres señoras (שלוש הגברות) (עם לולה בלטרן ולוצ'ה וילה) (1995) מדיה וקבצים בנושא אמליה מנדוסה בוויקישיתוף אמליה מנדוסה, במסד הנתונים הקולנועיים IMDb (באנגלית) אמליה מנדוסה, באתר אפל מיוזיק (באנגלית) אמליה מנדוסה, באתר ספוטיפיי אמליה מנדוסה, באתר MusicBrainz (באנגלית) אמליה מנדוסה, באתר Yandex.Music (ברוסית) אמליה מנדוסה, באתר Discogs (באנגלית) Tovar, Aurora (1996). Mil quinientas mujeres en nuestra conciencia colectiva: catálogo biográfico de mujeres de México. Documentación y Estudios de Mujeres, A.C. p. 412. ISBN 9789686851168. "Mendoza, Amalia "La Tariacuri"- Biographical Dictionary of Mexican Film Performers: "M" Part Two". נבדק ב-30 באוגוסט 2011. {{cite web}}: (עזרה) הספדים: זמרת מריאצ'י מקסיקנית, רנצ'רה מיוזיק, אמליה מנדוזה, באתר סרסוטה הראלד-טריבון, ‏16 ביוני 2001. נבדק ב-23 ביוני 2014 (באנגלית) "Hispano americano". Tiempo. 1962. נבדק ב-24 ביוני 2014. {{cite news}}: (עזרה) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אמליה מנדוסה".
פטריק קון

פטריק קון (בפולנית: Patryk Kun; נולד ב-20 באפריל 1995 בגיז'יצקו שבפולין) הוא כדורגלן פולני המשחק בעמדת הקשר בקבוצת ראקוב צ'נסטוחובה מליגת העל הפולנית ובנבחרת פולין. קון החל את הקריירה המקצוענית שלו בסטומיל אולשטין ורוז'ווי קטוביץ מהליגות הנמוכות בפולין. ב-1 ביולי 2017 הושאל קון לארקה גדיניה מליגת העל הפולנית. הוא ערך 28 הופעות ליגה במדי המועדון, בהן הבקיע שני שערים. ב-1 ביולי 2018 חתם קון בראקוב צ'נסטוחובה מליגת המשנה הפולנית. בתום עונת 2018/2019 העפיל עם המועדון ליגת העל הפולנית. מדיה וקבצים בנושא פטריק קון בוויקישיתוף פטריק קון, באתר Transfermarkt פטריק קון, באתר Soccerway פטריק קון, באתר WorldFootball.net פטריק קון, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פטריק קון".
סטפן אמברוסיוס

סטפן קופי אמברוסיוס (באנגלית: Stephan Kofi Ambrosius; נולד ב-18 בדצמבר 1998 בהמבורג שבגרמניה) הוא כדורגלן גרמני-גנאי המשחק בעמדת הבלם בקבוצת קרלסרוהה מהבונדסליגה השנייה, בהשאלה מהמבורג. אמברוסיוס גדל במחלקות הנוער של זנקט פאולי והמבורג. בשנת 2017 החל לשחק בקבוצת המילואים של המבורג. ב-31 במרץ 2018 ערך את הופעת הבכורה שלו בקבוצה הראשונה של המועדון, בתיקו 1-1 נגד שטוטגרט במסגרת המחזור ה-28 בבונדסליגה לעונת 2017/2018. ב-16 באוגוסט 2022 הושאל אמברוסיוס למשך עונה אחת לקרלסרוהה מהבונדסליגה השנייה. ב-20 באוגוסט ערך אתת הופעת הבכורה שלו במועדון, בניצחון 6-0 על יאן רגנסבורג במסגרת המחזור החמישי בליגה לעונת 2022/2023. אמברוסיוס היה חלק מסגל נבחרת גרמניה עד גיל 21 בטורניר אליפות אירופה עד גיל 21 בשנת 2021. בחודש יולי 2022 פורסם כי בחר לייצג את נבחרת גאנה. סטפן אמברוסיוס, באתר Transfermarkt סטפן אמברוסיוס, באתר Soccerway סטפן אמברוסיוס, באתר BDFutbol סטפן אמברוסיוס, באתר WorldFootball.net סטפן אמברוסיוס, באתר FootballDatabase.eu BIS ENDE DER SAISON: STEPHAN AMBROSIUS VERSTÄRKT KSC-DEFENSIVE באתר הרשמי של קרלסרוהה, 16 באוגוסט 2022 (בגרמנית) Breaking News: Tariq Lamptey and four other new players complete Ghana Black Stars switch באתר Sahara Football, ‏ 5 ביולי 2022 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סטפן אמברוסיוס".
מגדל הדנובה

הדונאטורם (בגרמנית: Donauturm) או מגדל הדנובה או מגדל דונאו הוא מגדל בווינה, המבנה הגבוה ביותר באוסטריה. המגדל, המתנשא לגובה של 252 מטרים, הוא המגדל ה-68 בגובהו בעולם. הוא נפתח באפריל 1964, המגדל ממוקם ליד הגדה הצפונית של נהר הדנובה במחוז דונאושטאדט. הדונאטורם נבנה במהלך השנים 1962–1964, כפי שתוכנן על ידי האדריכל האנס לינטל, לקראת תערוכת הגננות הבינלאומית של וינה 1964. המגדל נישא לרום של 252 מטרים. הנחת אבן הפינה התקיימה ב-12 באוקטובר 1962. לאחר כ-18 חודשי בנייה, תחת פיקוחו של אברהרד פודיש, המגדל נפתח רשמית ב-16 באפריל 1964 על ידי נשיא אוסטריה אדולף שרף. מאז, הוא הפך לחלק מקו הרקיע של וינה ולנקודת תצפית פופולרית ואטרקציה תיירותית. הוא ממוקם באמצע דונאופארק, אשר נבנה כדי לארח את יריד הגננות ברובע ה-22 של וינה, דונאושטאדט, ליד הגדה הצפונית של הדנובה. שתי מעליות מהירות מסיעות נוסעים לרציף הצפייה של המגדל בגובה 150 מטרים. לכל מעלית, הנושאת עד 14 נוסעים, לוקחות רק 35 שניות להגיע לרציף התצפית. ברוחות חזקות, המעליות נוסעות בחצי מהירות בלבד, כי תנודות אפשריות של המגדל עלולות לגרום לתנועה מסוכנת של כבל המעלית. בעלייה של 779 מדרגות (775 מדרגות לפי האדריכל האנס לינטל), ניתן להגיע לרציף גם ברגל. עם זאת, המדרגות נגישות בדרך כלל רק במהלך ריצת דונאטורם השנתית, או במקרה חירום. צריח הדונאטורם נושא אנטנות של רשתות טלפון סלולרי, תחנות רדיו VHF פרטיות ועוד מספר שירותי תקשורת רדיו. למרות הדמיון שלו למגדלי טלוויזיה במקומות אחרים, הוא לא שימש לשידורי טלוויזיה. מַשְׁדֵּר הטלוויזיה העיקרי של אזור וינה ממוקם על גבעת קאלנברג. על המגדל פעילות שתי מסעדות מסתובבות (בגובה של 161.2 מטר ו-169.4 מטר). המסעדות מסתובבות סביב צירן ועוצרות בכל פעם לחמישים שניות, כדי לאפשר למבקרים להשקיף על הנוף ולתצפת על חלקי הבירה האוסטרית ונהר הדנובה שמתחת. לוקח לפלטפורמה 26, 39 או 52 דקות כדי להשלים סיבוב מלא. המסעדות היו במקור זהות במידה רבה אך לימים השתנו, בחלק העליון המסעדה בעלת אופי יוקרתי לעומת המסעדה התחתונה, אשר הפכה לבית קפה. ב-6 ביוני 1968 נערכה ועידה של קרן הצדקה השווייצרית "Pro Juventute" באי הדנובה, במהלכה שוגרו ארבעה כדורים פורחים מאחו בדונאוטורם. בעוד ששלושה מהם ריחפו על פני המגדל, הרביעי נע לכיוון המגדל. הוא התנגש בו ונתלה על רשתות הביטחון, בגובה של 150 מ'. רשת הבלון נקרעה והמעטפת שלו השתחררה. שאריות הרשת והסל נפלו ארצה. מטיס הבלון האמריקני פרנסיס שילדס מת, יחד עם שני נוסעים אוסטרים: גונטראם פאמר, פקיד בכיר בהנהלת הדואר והטלגרף האוסטרית, ודיטר קספר, עיתונאי מסוכנות העיתונות האוסטרית. צילומי התקרית הופיעו בסרט "ימי זעם" (1979), בבימויו של פרד ורשופסקי ובהנחיית וינסנט פרייס. הדונאטורם חולק כמה מאפיינים ארכיטקטוניים עם מגדל הטלוויזיה בשטוטגרט (אנ'), אך מעולם לא תוכנן למטרות שידור טלוויזיה. בוויקיפדיה הגרמנית התקיים דיון ארוך בן 600,000 תווים על הכותרת והקטגוריות המתאימות, שכן כמה מחברים, רבים מהם אוסטרים, התייחסו לדונאטורם כמגדל תצפית בלבד. מחלוקת סוקרה על ידי דר שפיגל, אחד העיתונים הגדולים באירופה. וינר ריזנראד – גלגל ענק בווינה מגדל הטלוויזיה של ברלין – מגדל דומה בברלין, גרמניה מגדלי DC רשימת המגדלים הגבוהים בעולם מדיה וקבצים בנושא מגדל הדנובה בוויקישיתוף אתר האינטרנט הרשמי של מגדל הדנובה אי הדנובה ופארק הדנובה – טבע ירוק, מים ו-7 אטרקציות מומלצות, באתר אוסטריה למטיילים, ‏6 בנובמבר 2018 "Watch Days of Fury (1979) on the Internet Archive". 1979. Spiegel 19.04.2010, INTERNET, Im Innern des Weltwissens, Mathieu von Rohr
בנות בראון (סדרת טלוויזיה)

בנות בראון היא סדרת דרמה שהופקה על ידי זכיינית ערוץ 2, "קשת", על פי ספרה של עירית לינור בעל שם זהה, לינור הייתה מעורבת בהפקת הסדרה וביימה מספר פרקים. את הסדרה ליווה ביצוע מחודש של כוכבת הסדרה, ירדן בר-כוכבא, לשיר "אומרים ישנה ארץ" של שאול טשרניחובסקי ונעמי שמר. הסדרה זכתה בפרס הדרמה הטובה ביתר בפסטיבל ירושלים והייתה מועמדת לפרס האקדמיה הישראלית לטלוויזיה בקטגוריה הסדרה הדרמטית הטובה ביותר. אתר האינטרנט הרשמי של בנות בראון "בנות בראון", במסד הנתונים הקולנועיים IMDb (באנגלית) "בנות בראון", במיזם "אישים" לתיעוד היצירה הישראלית
קארלסקירכה

קָארֶלְסְקִירְכה (בגרמנית: Karlskirche) היא כנסייה בארוקית הנחשבת לכנסיית הבארוק המרשימה ביותר בווינה, אוסטריה, ולאחד המבנים הגדולים בעיר. היא נבנתה בין השנים 1713–1739 על פי הוראתו של קרל השישי, קיסר האימפריה הרומית הקדושה, שהקדיש אותה לקדוש הנוצרי קארלו בורומאו, אחד הרפורמטורים הגדולים ביותר במאה ה־16. הכנסייה, הנודעת בכיפתה הירקרקה בצורת אליפסואיד מוארך, ממוקמת בצד הדרומי של קרלספלאץ בווינה, אוסטריה, מחוץ לאינרה שטאדט בווידן והרינגשטראסה. בתחילת המאה ה-18 התחוללה מגפת דבר הבלוטות באירופה, אשר פגעה בין היתר גם בווינה. ב-22 באוקטובר 1713, קרל השישי, קיסר האימפריה הרומית הקדושה, נדר בקתדרלת סטפנוס הקדוש לבנות כנסייה מפוארת אם המגפה תחלוף. שנה לאחר מכן החל בבניית הכנסייה, אותה הקדיש לקדוש הנוצרי קארלו בורומאו, שנודע כמושיע חולי הדבר וגם כקדוש המגן של הקיסר עצמו. הקיסר הכריז על תחרות אדריכלים, שבה ניצח יוהאן ברנהרד פישר פון ארלך. הבנייה החלה בשנת 1716 תחת פיקוחו של אנטון ארהרד מרטינלי. לאחר מותו של יוהאן ברנהרד פישר ב-1723, בנו, יוסף עמנואל פישר פון ארלך, השלים את הבנייה ב-1737 תוך שימוש בתוכניות של אביו, אשר השתנו חלקית. לכנסייה הייתה במקור קו תצפית ישיר לארמון הופבורג והיא הייתה גם, עד 1918, הכנסייה הפטרונית הקיסרית. ליד הכנסייה היה בית קברות, בו נקבר בין היתר המלחין אנטוניו ויוואלדי, אך קברו אבד במרוצת הדורות. לכבודו של ויוואלדי מארחת הכנסייה קונצרטים קבועים של יצירותיו. ב-10 באוגוסט 1933 שחקנית הקולנוע והממציאה הדוויג קיזלר (בת 19), שלימים נודעה לימים בשם הבמה הדי לאמאר, נישאה לפרידריך מנדל (בן 32), איש עסקים ואוסטרופשיסט, בקפלה הקטנה של הכנסייה. כיוצר של אדריכלות היסטורית, פישר פון ארלך האב איחד את אלמנטים מגוונים. בחזית הכנסייה ישנה אכסדרה בסגנון מקדש יווני עתיק, עם גג משולש ועמודי תמיכה מעוטרים המזכירים את הפנתאון. החלק הפנימי של הכנסייה עשיר בעבודות אבן משיש, ציורי קיר, תבליטים, פסלים, גילופים וציורים. בחזית מוצגת שמש מוזהבת כאות זיכרון למגפה, ובמרכזה כיתוב בעברית של השם המפורש: יהוה. סביב השמש מוצבים פסלים המציגים את חייו של קרל הקדוש. בצידי ההיכל המרכזי ישנם שני עמודים גבוהים, העתקים של עמוד טראיאנוס. על גבי העמודים תבליטים של הפסל האיטלקי לורנצו מתיאלי המתארים אנקדוטות מחייו של הקדוש קארלו בורומאו. לצדם משתרעים שני ביתני מגדלים ומראים את השפעת הבארוק הרומי (ברניני ובורומיני). לפני הכנסייה ניצבת בריכת השתקפות שתוכננה על ידי הנרי מור, אחד האמנים הבולטים במאה העשרים, ובמרכזה פסל בפיסולו. בתוך הכנסייה מזבח גבוה ומעוטר והציור על הכיפה המתאר סצנות מן הברית החדשה. הכיפה הסגלגלה הענקית מגיעה לגובה של 72 מטרים ומזכירה את הכיפה של כנסיית פטרוס הקדוש (אנ') בעיר העתיקה של וינה. ההשראה לכיפה נלקחה מתוך איה סופיה. בכנסייה מעלית פנורמית לכיפה, המובילה למעבר בגובה 32.5 מטר. מן המעבר ניתן להתבונן מקרוב בציורי הקיר של יוהאן מיכאל רוטמאייר (אנ') וכן להביט מהתצפית על העיר וינה. מבנה הזצסיון הווינאי משמש כמענה לקארלסקירכה, הן מבחינת מיקום מרחבי והן מבחינת עיצוב. ניתן למצוא את השפעותיה גם בכנסיית בית הקברות של הקדוש קארלו בורומאו (אנ') וגם בכנסיית אם שטיינהוף (אנ'). מדיה וקבצים בנושא קארלסקירכה בוויקישיתוף אתר האינטרנט הרשמי של קארלסקירכה (בגרמנית) Brook, Stephan (2012). DK Eyewitness Travel Guide: Vienna. London: Dorling Kindersley Ltd, pp. 146–147. Vienna Concerts (באנגלית) Stephen Michael Shearer, Beautiful: The Life of Hedy Lamarr, p.39.
תל אביב היט

תל אביב היט (באנגלית: Tel Aviv Heat) היא קבוצת רוגבי יוניון (אנ') ישראלית מתל אביב המתמודדת בסופר קאפ האירופי ברוגבי (אנ'). זוהי קבוצת הרוגבי יוניון המקצוענית הראשונה בישראל. הקבוצה הוקמה ב-7 ביולי 2021 על ידי היזמים האמריקאים מייק ארון ובארי סיידל והשתתפה בעונת 2021/2022, עונת הבכורה, של הסופר קאפ האירופי ברוגבי, בחטיבה המזרחית. הקבוצה סיימה את שלב הבתים במקום השלישי, במאזן 3–3 כשאת רוב משחקי הבית שיחקה באצטדיון בטביליסי בעקבות הגבלות הקורונה בישראל. ברם, בעקבות השעיית יניסיי ולוקומוטיב פנזה הרוסיות מהטורניר בעקבות הפלישה הרוסית לאוקראינה העפילה הקבוצה לחצי גמר הטורניר, שם הפסידה למועדון הפורטוגלי לוסיטנוס 26–42. בעונת 2022, הקבוצה העפילה שוב לחצי גמר הטורניר, אחרי שגברה על קבוצת הרוגבי של באטומי. בפברואר 2023 הוזמנה הקבוצה הישראלית להשתתף במשחקי הליגה הבינלאומית לרוגבי בדרום אפריקה, אך לאחר פניות של גופים מתנועת ה-BDS החליטו באיגוד הדרום-אפריקאי למשוך את ההזמנה ולא לשתף במפעל את הקבוצה מישראל. איגוד הרוגבי הישראלי החרמת ישראל בספורט אתר האינטרנט הרשמי של תל אביב היט תל אביב היט, ברשת החברתית פייסבוק תל אביב היט, ברשת החברתית אינסטגרם תל אביב היט, ברשת החברתית LinkedIn קבוצת הרוגבי המקצוענית הראשונה בישראל תייצג את המדינה בליגה אירופית יוקרתית, באתר וואלה, 7 ביולי 2021 Rugby Europe launch the Super Cup מבזקי ספורט: הישג גדול לראגבי הישראלי, באתר וואלה, 23 באוקטובר 2022 אורן אהרוני, מתייצבים לצד ה-BDS: איגוד הרוגבי הדרום אפריקאי מחרים את ישראל, באתר ישראל היום, 7 בפברואר 2023. ערך זה הוא קצרמר בנושא תל אביב-יפו ובנושא ספורט. אתם מוזמנים לתרום לוויקיפדיה ולהרחיב אותו.
ניקולס קולון

ניקולס קולון (באנגלית: Nicholas Collon; נולד ב-7 בפברואר 1983) הוא מנצח בריטי. ניקולס קולון נולד בלונדון והוא ויולן, נגן עוגב ופסנתרן בהכשרתו, ניגן בויולה בתזמורת הנוער הלאומית של בריטניה. הוא למד ניצוח והיה חוקר לעוגב בקלייר קולג', קיימברידג'. אחד ממנטורי הניצוח שלו היה קולין דייוויס, וקולון שימש כעוזר מנצח למרק אלדר. בשנת 2004 הקימו ניקולס קולון, רובין טיצ'אטי ונגני תזמורת הנוער הלאומית של בריטניה עמיתיהם את "תזמורת אורורה", עם קולון כמנהלה האמנותי. הוא זכה במלגת קרן האמנויות לשנת 2008 לניצוח, מתוך רשימה של עשרים מנצחים בריטיים מועמדים. בעונת 2011–2012, ניקולס קולון היה עוזר המנצח של התזמורת הפילהרמונית של לונדון. באפריל 2007 ניצח קולון על חליל הקסם של מוצרט, בבימויו של סמואל ווסט, ברמאללה ובבית לחם, הפקת האופרה שהועלתה לראשונה בגדה המערבית, וחזר ב-2009 עם אותו צוות לביצועים של לה בוהם. הופעת הבכורה שלו בניצוח באופרה הלאומית האנגלית הייתה בספטמבר 2012. ביוני 2013, ניצח על הבכורה הבריטית של האופרה "חלומו של וגנר" מאת ג'ונתן הארווי עבור האופרה הלאומית הוולשית. ביוני 2015, הודיעה תזמורת הרזידנטי בהאג על מינויו של ניקולס קולון למנצח הראשי שלה, החל מ-1 באוגוסט 2016, לתקופה מינימלית של שלוש שנים, עם הערכה של 6 שבועות של הופעות בעונה. ביוני 2017, תזמורת הרזידנטי הודיעה על מינויו של קולון למנצח הראשי והיועץ האמנותי היחיד של הרזידנטי, החל מ-1 באוגוסט 2018, עם מינימום של 8 שבועות של הופעות בעונה. הוא התפטר כמנצח ראשי של תזמורת הרזידנטי בתום עונת 2020–2021. בשנת 2017, ניקולס קולון ניצח לראשונה על תזמורת רדיו פינלנד. במאי 2019, התזמורת הודיעה על מינויו של קולון למנצח הראשי הבא שלה, החל בעונת 2021–2022. ניקולס קולון הוא המנצח הלא-פיני הראשון שזכה בתואר המנצח הראשי של תזמורת רדיו פינלנד. קולון ניצח על הקלטות מסחריות עם תזמורת אורורה ל-Warner Classics. ניקולס קולון נשוי לחלילנית ג'יין מיטשל, המנהיגה היצירתית של תזמורת אורורה. אתר האינטרנט הרשמי של ניקולס קולון ניקולס קולון, באתר MusicBrainz (באנגלית) ניקולס קולון, באתר Discogs (באנגלית) ניקולס קולון, באתר Songkick (באנגלית)
Massive

Massive הוא שיר האוס של הראפר והזמר הקנדי דרייק. השיר נשלח לרדיו להיטים עכשווי באמצעות ריפבליק רקורדס ו-OVO סאונד כסינגל מוביל כפול מתוך אלבום האולפן השביעי שלו, Honestly, Nevermind, ב-21 ביוני 2022, לצד "Sticky". דרייק כתב את השיר יחד עם הזמר טרסור והמפיקים גורדו, יוהנס קלאר וריצ'רד זסטנקר. "Massive" צוין לשבח על ידי רולינג סטון, שם טענו כי השיר "מתאים בקלות לדי ג'יי מיקס (אנ')". השיר מכיל קו אינסטרומנטל מבוסס דגימות ופסנתר. ב-HipHopDX נאמר כי "Massive" היה "להיט הרדיו הברור ביותר" באלבום. Evening Standard אמרו כי השיר הוא "הרגע הצ'יזי ביותר" באלבום. וראייטי ציינו את נושא ההלוויה בשיר והגיעו למסקנה כי "מצב הרוח של השיר משליך אותו כמתפטל הצידה, אפילו סוציופטי". אוברי גרהאם, טרסור ריזיקי, דיאמנטה בלקמון, יוהנס קלאר, ריצ'רד זסטנקר Ihaza, Jeff (17 ביוני 2022). "With 'Honestly, Nevermind' Drake Makes It OK to Dance". Rolling Stone. נבדק ב-21 ביוני 2022. {{cite web}}: (עזרה) Sendra, Tim. "Drake – Honestly, Nevermind Album Reviews, Songs & More". AllMusic. נבדק ב-21 ביוני 2022. {{cite web}}: (עזרה) Petridis, Alexis (17 ביוני 2022). "Drake: Honestly, Nevermind review – brand new moods, same old moans". The Guardian. נבדק ב-21 ביוני 2022. {{cite web}}: (עזרה) Medithi, Vivian (20 ביוני 2022). "Drake 'Honestly Nevermind' Is Diasporic Pop Music For The Streets, Not The Tweets". HipHopDX. נבדק ב-22 ביוני 2022. {{cite web}}: (עזרה) Smyth, David (17 ביוני 2022). "Drake – Honestly, Nevermind first-listen review: Summery background music and not much more". Evening Standard. נבדק ב-21 ביוני 2022. {{cite web}}: (עזרה) Swhear, Alex (17 ביוני 2022). "Drake Comes Back From Dreary 'Lover Boy' With Refreshing Dance Music of 'Honestly, Nevermind': Album Review". Variety. נבדק ב-22 ביוני 2022. {{cite web}}: (עזרה)
רחל פיסם

רחל (רחלי) פיסם (נולדה בשנת 1967) היא ראש אגף משאבי אנוש בשירותי הכבאות וההצלה בדרגת טפסר, החל מאוקטובר 2022. פיסם נולדה בדימונה, למשפחה חילונית ולה אח המשרת כיום כקצין משטרה. בגיל 9 עברה עם משפחתה לבת ים. שירתה בחיל האוויר והשתחררה בדרגת סרן, כשהיא אם ל-7 ילדים. פיסם החלה את עבודתה ביחידת סמך של משרד השיכון – במרכז למיפוי ישראל, ותוך 3 שנים מונתה סמנכ"לית תכנון שרות ומדיניות ומנהלית משאבי אנוש במרכז. במקביל לעבודתה ובהיותה אם ל-8 ילדים יצאה ללימודים אקדמיים. עם סיום לימודיה והיא בוגרת תואר ראשון במדעי הרוח והחברה ותואר שני במדיניות ציבורית מהאוניברסיטה העברית בירושלים, הייתה אם ל-11 ילדים, עבדה בתפקידים בכירים כולל סמנכ"לית הון אנושי ומנהל במשרד לביטחון פנים עד אוקטובר 2022. השתתפה ב-2022 בתוכנית מנהלים באוניברסיטת הרווארד במשך חמישה שבועות. באוקטובר 2022 מונתה לטפסר בשירותי הכבאות וההצלה, כראש אגף משאבי אנוש, והיא האישה הראשונה בתפקיד ובדרגה זו במערך. פיסם היא חרדית ליטאית אם ל-11 ילדים. בעלה עמרם אחראי ציוד רפואי בחדרי ניתוח בבית חולים שיבא. בצעירותם חזרו פיסם ובעלה בתשובה, נישאו, ומתגוררים בבני ברק. ארי טננבוים, ‏"זוכרת מאיפה באתי, לא היה מי שחייך אלי" | ראש אגף משאבי אנוש בכב"ה על סוד ההצלחה, באתר כיכר השבת, 20 ביולי 2023 רחל פיסם בני ברק, באתר www.tv2000.co.il Linkedin, רחל פיסם כשר סמנכלית תכנון שרות ומדיניות at המרכז למיפוי ישראל, באתר Linkedin טלי פרקש, אטילה שומפלבי, אלכסנדרה לוקש, האישה החרדית שמונתה לטפסר: "לפני 15 שנה זה לא היה עובר. בכלל", באתר ynet, 20 באוקטובר 2022 Linkedin, רחל פיסם Director of Human Resources, באתר Linkedin מאת דליה בן ארי, 11 ילדים, 18 נכדים והאישה הראשונה בדרגת טפסר. רחל פיסם עושה היסטוריה, באתר מגזין את, ‏20 באוקטובר 2022
ציפורים באביב

ציפורים באביב (באנגלית: Birds in the Spring) הוא סרט הנפשה קצר אמריקאי משנת 1933 מסדרת הסרטים "סימפוניות טיפשיות". בסרט נראות ציפורים שונות בונות קנים ומטפלות בביציהם. זוג אחד ממתין בכיליון עיניים לבקיעה של שלושה ביצים, ואז מזמן בשמחה את כל הציפורים האחרות לראות את הבקיעה החדשה שלהן. הזמן מזנק קדימה עד שהאבקוע יהיה מלא, הם לומדים לשיר ולעוף. אחד הולך לאיבוד וחוקר את האדמה, נתקל בחגבים, ציפורי דבש ואז נחש רעשן שמנסה לאכול את הציפור התינוקת. הציפור מצליחה להוביל את הנחש לקשור את עצמו לקשר, אבל האפרוח תופס מחסה בקן של צרעות. ההורים מחלצים אותו מהצרעות הזועמות, והסרט מסתיים בכך שהציפור האב מכה את האפרוח. ב-21 במרץ 1933, מגזין הסרט היומי אמר: "אחד הסרטים הקטנים והטובים מסוגו שהגיעו. הביצוע הוא שיא האמנות המצוירת בצבע, והרעיון מאחורי הפעולה הוא גם חכם וגם משעשע מאוד. זה מראה ציפורים מקננות באביב, כשהאם בוקעת בסופו של דבר שלישיית צעירים, שלאחר מכן מלמדים אותם לשיר, לעוף וכו'. לילדים או למבוגרים, זה מצחיק." פורב פולן, מריון דרלינגטון: ציפורים הסרט הופץ ב-19 בדצמבר 2006, באוצרות וולט דיסני: עוד סימפוניות טיפשיות, כרך ב'. לפני כן, הסרט הופיע גם בוולט דיסני: סרטים מצוירים קלאסיים, מהדורת זהב מוגבלת: סימפוניות טיפשיות VHS בשנות ה-80. "ציפורים באביב", במסד הנתונים הקולנועיים IMDb (באנגלית) "ציפורים באביב", במסד הנתונים הקולנועיים KinoPoisk (ברוסית) "Short Subjects". The Film Daily. נבדק ב-16 בפברואר 2020. {{cite news}}: (עזרה)
התיבה של אבא נוח

התיבה של אבא נוח (באנגלית: Father Noah's Ark) הוא סרט הנפשה קצר אמריקאי שיצא לאקרנים ב-8 באפריל 1933, כחלק מסדרת הסרטים "סימפוניות טיפשיות". הסרט מבוסס על תיבת נח המוזכרת בספר בראשית. הפרטיטורה המוזיקלית של הסרט היא עיבוד לריקוד הראשון ב-12 הקונטרדנסות של לודוויג ואן בטהובן. הסרט מתחיל בבניית התיבה, האב נח מכין את תוכניות התיבה ונותן פקודות לבנייתה. בניו, שם, חם, ויפת "בונים את התיבה מבוקר ועד חשכה ומרעישים הרבה", תוך שהם מקבלים מעט עזרה מהחיות, בעוד נשותיהם מעמיסות אספקת מזון כדי שישרדו את המבול, ואשת נח מכבסת בגדים. בסופו של דבר, מתחיל המבול והחיות נקראות, זוגות זוגות לתיבה, כשהן משאירות בכוונה שני בואשים מאחור. עד מהרה התיבה מטולטלת על ידי הסערה, ודיירי התיבה משבחים את ה'. בשלב מסוים נמלא פיו של נח מי גשמים הדולפים דרך התקרה, והוא נאלץ לפתוח אשנב כדי לירוק אותם החוצה, ואז הוא נרדף על ידי ברק תועה, אותו הוא מוציא דרך אשנב אחר. 40 יום לאחר מכן המבול נגמר ויונה, נושאת ענף זית, עפה חזרה אל נוח ומשפחתו כדי לסמן כי נמצאה אדמה. הם מורידים את הכבש, והחיות חוזרות כולן אל היבשה (התיבה, במקרה זה, נחה על גבי עץ). הקטע המוזיקלי "גאווה וזוהר טקס" מתוך הסרט "פנטסיה 2000", המבוסס גם הוא על סיפור תיבת נח, מביא התייחסויות קטנות לסרט זה. הסרט ראה אור פעם נוספת ב-4 בדצמבר 2001, ב"אוצרות וולט דיסני: סימפוניות טיפשיות - הקלאסיקות המוזיקליות ההיסטוריות". וצורף כסרטון בונוס לגרסת ה-VHS הבריטית של הסרט "דמבו הפיל המעופף". נח: אלן ווטסון אשת נח: לוסיל לה ורן "מי בנה את התיבה?": ג'סי דלוס ג'ווקס "התיבה של אבא נוח", במסד הנתונים הקולנועיים IMDb (באנגלית) "התיבה של אבא נוח", באתר AllMovie (באנגלית) "התיבה של אבא נוח", במסד הנתונים הקולנועיים KinoPoisk (ברוסית) "Silly Symphonies: The Historic Musical Animated Classics DVD Review". DVD Dizzy. נבדק ב-20 בפברואר 2021. {{cite web}}: (עזרה)